ประกาศคณะกรรมการคุ้มครองข้อมูลเครดิตประกาศคณะกรรมการคุ้มครองข้อมูลเครดิตเรื่อง หลักเกณฑ์ วิธีการและเงื่อนไขในการจัดทำและการใช้แบบจำลองด้านเครดิตของสมาชิก โดยที่มีความจำเป็นเพื่อคุ้มครองสิทธิของเจ้าของข้อมูลจึงเห็นสมควรกำหนดหลักเกณฑ์ วิธีการและเงื่อนไขเกี่ยวกับการจัดทำและการใช้แบบจำลองด้านเครดิตของสมาชิกและเพื่อให้สมาชิกสามารถนำข้อมูลของลูกค้าของตนที่ได้รับจากบริษัทข้อมูลเครดิตตามมาตรา๒๐เฉพาะในส่วนที่ไม่มีข้อมูลที่สามารถระบุตัวตนของเจ้าของข้อมูลไปใช้เป็นปัจจัยหนึ่งในการจัดทำแบบจำลองด้านเครดิตรวมทั้งอนุญาตให้สมาชิกที่จัดทำแบบจำลองด้านเครดิตยินยอมให้สมาชิกอื่นตามที่กำหนดนำแบบจำลองด้านเครดิตของสมาชิกไปใช้ได้เฉพาะเพื่อใช้เป็นข้อมูลประกอบการวิเคราะห์สินเชื่อการออกบัตรเครดิต และการบริหารความเสี่ยงในกิจการของสมาชิกอื่นโดยการจัดทำแบบจำลองด้านเครดิตต้องมีมาตรฐานที่สอดคล้องกับมาตรฐานสากล และมีการควบคุมดูแลด้วยความโปร่งใสเกิดประโยชน์ต่อเสถียรภาพระบบสถาบันการเงินในระยะยาวและผู้บริโภคได้รับบริการสินเชื่อที่สอดคล้องกับศักยภาพในการชำระหนี้คืนซึ่งมีผลต่อความมั่นคงของระบบสถาบันการเงินอาศัยอำนาจตามความในมาตรา๒๐/๑ วรรคสามและวรรคสี่ แห่งพระราชบัญญัติการประกอบธุรกิจข้อมูลเครดิต พ.ศ. ๒๕๔๕ซึ่งแก้ไขเพิ่มเติมโดยพระราชบัญญัติการประกอบธุรกิจข้อมูลเครดิต (ฉบับที่ ๕) พ.ศ.๒๕๕๙ คณะกรรมการคุ้มครองข้อมูลเครดิตออกประกาศไว้ ดังต่อไปนี้ข้อ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ให้ธนาคารแห่งประเทศไทยมีหน้าที่กำกับและตรวจสอบการจัดทำและการใช้แบบจำลองด้านเครดิตของสมาชิกตลอดจนสั่งการที่เกี่ยวข้องแก่สมาชิกเพื่อปฏิบัติตามประกาศนี้ข้อ๓ ข้อมูลที่สมาชิกได้รับจากบริษัทข้อมูลเครดิตเพื่อนำไปใช้เป็นปัจจัยหนึ่งในการจัดทำแบบจำลองด้านเครดิตจะต้องได้รับความยินยอมจากเจ้าของข้อมูลก่อน รวมถึงไม่เป็นข้อมูลที่เจ้าของข้อมูลไม่ประสงค์จะให้ความยินยอมนำมาใช้ในการจัดทำแบบจำลองด้านเครดิตอีกต่อไปข้อ๔ ในการจัดทำแบบจำลองด้านเครดิตสมาชิกจะต้องจัดให้มีนโยบายหลัก ระบบการบริหารงาน กระบวนการปฏิบัติงานและระบบการควบคุมการปฏิบัติงานที่เหมาะสมซึ่งต้องได้รับอนุมัติจากคณะกรรมการของสมาชิกหรือคณะกรรมการอื่นหรือบุคคลอื่นที่ได้รับมอบหมายจากคณะกรรมการของสมาชิกข้อ๕ ระบบการบริหารงานตามข้อ ๔ต้องมีการกำกับดูแลกิจการที่ดี โดยมีการแบ่งแยกหน้าที่และกลไกการถ่วงดุลอำนาจหน้าที่และอย่างน้อยต้องมีหน่วยงานหรือผู้รับผิดชอบในการปฏิบัติงานที่เกี่ยวข้อง ดังต่อไปนี้(๑)หน่วยงานหรือผู้รับผิดชอบที่มีหน้าที่จัดทำแบบจำลองด้านเครดิตประกอบด้วยบุคลากรที่มีความรู้ความเชี่ยวชาญทางสถิติและคณิตศาสตร์ที่เกี่ยวกับการจัดทำแบบจำลองด้านเครดิตรวมทั้งมีความรู้ความเข้าใจเกี่ยวกับการให้สินเชื่อหรือออกบัตรเครดิต(๒)หน่วยงานหรือผู้รับผิดชอบที่มีหน้าที่ทดสอบความน่าเชื่อถือและติดตามประสิทธิภาพของแบบจำลองด้านเครดิตซึ่งต้องมีบุคลากรที่มีคุณสมบัติที่กำหนดตาม (๑) และต้องมีความเป็นอิสระจากหน่วยงานหรือผู้รับผิดชอบในการจัดทำแบบจำลองด้านเครดิตทั้งนี้กรณีที่สมาชิกไม่สามารถจัดให้มีหน่วยงานหรือผู้รับผิดชอบตาม (๒)ให้สามารถใช้บุคคลภายนอกที่มีคุณสมบัติที่กำหนดตาม (๑) (๓)หน่วยงานหรือผู้รับผิดชอบในการตรวจสอบการปฏิบัติงานที่เกี่ยวข้องกับการจัดทำแบบจำลองด้านเครดิตต้องมีความเป็นอิสระจากหน่วยงานหรือผู้รับผิดชอบตาม (๑) และ (๒)ข้อ๖ สมาชิกต้องจัดให้มีเอกสารในการจัดทำแบบจำลองด้านเครดิตควรแสดงให้เห็นถึงหลักเกณฑ์และวิธีการในการกำหนดสมมติฐาน การเลือกใช้ทฤษฎีการออกแบบ และการจัดทำแบบจำลองด้านเครดิต ตลอดจนการทดสอบความน่าเชื่อถือของแบบจำลองด้านเครดิตได้อย่างเหมาะสมข้อ๗ กระบวนการจัดทำแบบจำลองด้านเครดิตจะต้องเป็นไปตามหลักวิชาการและมาตรฐานสากลอย่างน้อยต้องประกอบด้วยเรื่อง ดังต่อไปนี้(๑)กระบวนการจัดทำแบบจำลองด้านเครดิตดังต่อไปนี้ โดยกำหนดให้มีผู้รับผิดชอบอย่างชัดเจน(ก)การวิเคราะห์และคัดเลือกข้อมูล และการปรับแต่งข้อมูล(ข)การจัดแบ่งแยกข้อมูลที่ใช้ในการจัดทำแบบจำลองด้านเครดิตและข้อมูลที่ใช้ในการทดสอบความน่าเชื่อถือของแบบจำลองด้านเครดิต(ค)การวิเคราะห์และคัดเลือกปัจจัยเสี่ยง(ง)การคัดเลือกแบบจำลองด้านเครดิต(จ)การคำนวณผลลัพธ์ได้จากแบบจำลองด้านเครดิต(ฉ)การทดสอบความน่าเชื่อถือของแบบจำลองด้านเครดิตโดยต้องแสดงข้อจำกัดที่อาจส่งผลต่อประสิทธิภาพการทำงานของแบบจำลองด้านเครดิตด้วย(๒)กระบวนการทดสอบความน่าเชื่อถือของแบบจำลองด้านเครดิต โดยระบุผู้รับผิดชอบอย่างชัดเจนและอย่างน้อยต้องมีการดำเนินการในเรื่องดังต่อไปนี้(ก)การกำหนดเงื่อนไข วิธีการ และความถี่ในการทดสอบความน่าเชื่อถือ(ข)การจัดให้มีการทดสอบความน่าเชื่อถือเป็นประจำ อย่างน้อยปีละหนึ่งครั้ง และติดตามประสิทธิภาพของแบบจำลองด้านเครดิตเป็นประจำตามนโยบายของสมาชิก(ค)การทดสอบที่ครอบคลุมถึงการทดสอบความสามารถในการแบ่งแยก การจัดเรียงลำดับ การกระจายตัวและความเสถียรทั้งในระดับภาพรวมและกลุ่มข้อมูลย่อย(ง)การแก้ไขปรับปรุงการทดสอบความน่าเชื่อถือในกรณีที่ผลการทดสอบความน่าเชื่อถือไม่ผ่านเงื่อนไขตามที่สมาชิกกำหนดต้องมีการดำเนินการโดยเร็วพร้อมทั้งมีการวิเคราะห์และแสดงสาเหตุสำคัญที่ไม่ผ่านการทดสอบความน่าเชื่อถือด้วย(๓)กระบวนการบริหารจัดการ การเข้าถึง และการจัดเก็บข้อมูล(๔)กระบวนการรักษาความปลอดภัยของข้อมูลการตรวจสอบความถูกต้องเชื่อถือได้ของข้อมูลและการเตรียมข้อมูลให้พร้อมใช้งานในกรณีที่กระบวนการตาม(๑) และ/หรือ (๒) มีความจำเป็นต้องใช้ความเห็นของผู้เชี่ยวชาญประกอบ สมาชิกต้องแสดงเหตุผล ความจำเป็น และรายละเอียดอื่น ๆที่จำเป็น เป็นลายลักษณ์อักษรให้รายงานผลการจัดทำแบบจำลองด้านเครดิตและผลการทดสอบความน่าเชื่อถือตาม (๑) (๒) (๓) และ (๔) ต่อคณะกรรมการของสมาชิกหรือคณะกรรมการอื่นหรือบุคคลอื่นที่ได้รับมอบหมายจากคณะกรรมการของสมาชิกทราบเป็นประจำและให้สมาชิกจัดเก็บรายงานดังกล่าวไว้ตามนโยบายของสมาชิกข้อ๘ สมาชิกต้องจัดให้มีนโยบาย วิธีการและกระบวนการในการควบคุมและตรวจสอบการเข้าถึงข้อมูล การจัดเก็บข้อมูลการนำข้อมูลไปจัดทำแบบจำลองด้านเครดิต และการใช้แบบจำลองด้านเครดิตให้เป็นไปตามประกาศฉบับนี้ทั้งนี้ให้การตรวจสอบและเก็บรักษารายงานผลการตรวจสอบเป็นไปตามนโยบายของสมาชิกข้อ๙ ให้สมาชิกจัดทำคู่มือปฏิบัติงานสำหรับกระบวนการจัดทำแบบจำลองด้านเครดิตของสมาชิกและกระบวนการตรวจสอบการปฏิบัติงานตามข้อ๗ และข้อ ๘ โดยมีรายละเอียดที่ชัดเจน ทันสมัยและเพียงพอ เพื่อให้ผู้ปฏิบัติงานสามารถปฏิบัติตามขั้นตอนและวิธีการที่กำหนดไว้ได้ข้อ๑๐ ในกรณีที่สมาชิกมอบหมายให้บุคคลภายนอกดำเนินการแทนในเรื่องการจัดทำและการทดสอบความน่าเชื่อถือของแบบจำลองด้านเครดิตสมาชิกต้องรับผิดชอบต่อเจ้าของข้อมูลเสมือนเป็นผู้ดำเนินการเองและต้องควบคุมให้บุคคลภายนอกนั้นดำเนินการให้เป็นไปตามประกาศนี้โดยเคร่งครัด ตลอดจนต้องปฏิบัติตามหลักเกณฑ์และเงื่อนไขดังต่อไปนี้(๑)กำหนดคุณสมบัติ หลักเกณฑ์ และวิธีการคัดเลือกบุคคลภายนอกอย่างชัดเจน โดยบุคคลภายนอกต้องมีความรู้ความเชี่ยวชาญในเรื่องที่ได้รับมอบหมายให้ดำเนินการแทนและไม่มีเหตุเสื่อมเสียเกี่ยวกับสถานะทางการเงิน(๒)จัดทำสัญญาและข้อตกลงในการให้บริการเป็นลายลักษณ์อักษรโดยสัญญาและข้อตกลงจะต้องมีสาระสำคัญเกี่ยวกับขอบเขตการให้บริการ ความรับผิดชอบเงื่อนไขการให้บริการ การบริหารความเสี่ยง การควบคุมภายในการรักษาความปลอดภัยข้อมูล ระยะเวลาการให้บริการ ข้อกำหนดหรือเงื่อนไขการยกเลิก เปลี่ยนแปลงแก้ไข หรือต่ออายุสัญญา ข้อห้ามตาม (๔)รวมถึงสิทธิของสมาชิกในการเข้าตรวจสอบกระบวนการปฏิบัติงานของผู้ให้บริการภายนอกเพื่อให้เป็นไปตามประกาศนี้(๓)จัดให้มีกระบวนการควบคุมการปฏิบัติงานของบุคคลภายนอกอย่างต่อเนื่องและสม่ำเสมอ รวมทั้งต้องมีการประเมินผลการปฏิบัติงานของบุคคลภายนอกอย่างน้อยปีละหนึ่งครั้งหรือเมื่อมีการต่อสัญญาจ้างทุกคราว หรือเมื่อสัญญาจ้างได้สิ้นสุดลง(๔)กำหนดข้อห้ามไม่ให้บุคคลภายนอกนำข้อมูลใดที่เกี่ยวข้องกับแบบจำลองด้านเครดิตไปใช้งานเปิดเผย หรือดำเนินการอื่นใดที่นอกเหนือไปจากข้อกำหนดตามสัญญาที่ทำกับสมาชิก(๕)กำหนดให้บุคคลภายนอกซึ่งจัดทำหรือทดสอบความน่าเชื่อถือของแบบจำลองด้านเครดิตเปิดเผยรายละเอียดที่เกี่ยวข้องเช่น ข้อมูล วิธีการ หลักสถิติ ข้อจำกัดผลลัพธ์ที่ได้จากการจัดทำและทดสอบความน่าเชื่อถือ ต่อสมาชิกอย่างครบถ้วนและมีรายละเอียดเพียงพอที่สมาชิกจะใช้อ้างอิงได้ในภายหลัง(๖)กำหนดให้บุคคลภายนอกจัดทำคู่มือการปฏิบัติงานที่ปรับปรุงให้เป็นปัจจุบันอยู่เสมอเก็บไว้ที่สมาชิกหนึ่งชุดและจัดให้มีการอบรมหรือถ่ายทอดความรู้แก่ผู้บริหารและพนักงานของสมาชิกเพื่อให้เข้าใจถึงวิธีการลักษณะงาน กระบวนการปฏิบัติงาน ตลอดจนวิธีการใช้ระบบเทคโนโลยีสารสนเทศที่เกี่ยวข้องการดำเนินการตาม(๑) (๒) และ (๓)ต้องได้รับอนุมัติจากคณะกรรมการของสมาชิกหรือคณะกรรมการอื่นหรือบุคคลอื่นที่ได้รับมอบหมายจากคณะกรรมการของสมาชิกข้อ๑๑ สมาชิกอาจยินยอมให้สมาชิกอื่นนำแบบจำลองด้านเครดิตของสมาชิกไปใช้ได้ภายใต้เงื่อนไขดังต่อไปนี้(๑)สมาชิกอื่นที่จะนำแบบจำลองด้านเครดิตของสมาชิกไปใช้ได้จะต้องเป็นสมาชิกบริษัทข้อมูลเครดิตและได้รับอนุญาตจากธนาคารแห่งประเทศไทยให้เป็นบริษัทในกลุ่มธุรกิจทางการเงินเดียวกันกับสมาชิกโดยจัดอยู่ในประเภท Full Consolidation ตามประกาศธนาคารแห่งประเทศไทย ว่าด้วยหลักเกณฑ์การกำกับแบบรวมกลุ่มที่ออกตามพระราชบัญญัติธุรกิจสถาบันการเงินพ.ศ. ๒๕๕๑(๒)สมาชิกอื่นต้องนำแบบจำลองด้านเครดิตไปใช้ เพื่อประโยชน์ในการวิเคราะห์สินเชื่อการออกบัตรเครดิต และการบริหารความเสี่ยงในกิจการของตนเท่านั้น รวมถึงการเก็บรักษาข้อมูลและรับผิดชอบเช่นเดียวกับสมาชิกประกาศ ณ วันที่ ๑๗มีนาคม พ.ศ. ๒๕๖๐วิรไท สันติประภพประธานคณะกรรมการคุ้มครองข้อมูลเครดิตชวัลพร/ภวรรณตรี/จัดทำ๒๖ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๐ ง/หน้า ๓๕/๒๑ เมษายน ๒๕๖๐